^- 409 — 



XXXVI 



1290 — 3 juin. 



Compromis par lequel la commune de Besançon s'en remet à Gauthier 

 de Montfaucon et Simon de Montbéliard pour régler, jusqu'à concur- 

 rence d'un maximum de huit mille livre?, l'indemnité de guerre due 

 à Rodolphe de Habsbourg et Jean de Chalon, la question des draps 

 et autres marchandises saisies sur des négociants bisontins devant se 

 régler à part. (Archives de la ville de Besançon.) 



Nos li Universitex des citiens de Besançon façons savoir à 

 tout ceux qui ces letres verront que come nos haions compro- 

 mis en nobles barons mon seignour Gautier de Montfaucon 

 et mon seignor Symon de Montbéliart, seignour de Gusel et 

 de Montron, de tôt les descors et actions qui estoient et pooient 

 estre, tant que à jor que ces letres furent faites, entre le très 

 excellent prince Raoul, par la grâce de Deu roy des Romains 

 tôt jors croissant, administrour de l'Empire de Rome, et mon 

 seignour Jehan de Chalon, seignour d'Arlay, d'une part, et 

 nos la Université de Besançon, d'autre part ; que il des dit 

 descors et actions nos puissent apaisier et dire et prononcier 

 lour dit en une somme d'argent deis huyt mile livres d'este- 

 venans en aval, saul les dras et les marcheandises à noz mar- 

 cheanz, les ques mes sires Jehans ha pris, li quex ne sunt mie 

 en ces te mise ; la quel somme d'argent que il hauront dit et 

 prononcié nos la dicte Université de Besançon devons paier 

 et rendre a dit excellent prince Raoul, roy des Romains, et mon 

 seignour Jehan de Chalon, ou a lour certain comandemant, 

 selonc ce que li diz mes sires Gautiers et mes sires Symons 

 ordeneront ; nos la dicte Universitex des citiens de Besançon 

 confessons et disons en verte que nos, deis le jor en avant, 

 aqnel li diz mes sires Gautiers et mes [sires] Symons ou li 

 uns de lour, se li duy ne i pooient estre ensamble, haront dit 

 et prononcié lour dit en la dicte somme d'argent deys les huyt 

 mile livres d'estevenans en aval, devons garder le dit mon 

 seignour Jehan de Chalon de tôt domaiges que il encorroit ou 



